Diari Oficial de la Generalitat Valenciana


Sumari del DOGV 9909, del 06-08-2024 (2024/8090)

RESOLUCIÓ de 31 de juliol de 2024, per la qual es concedixen ajudes destinades a finançar accions en matèria de recursos humans per a impulsar la investigació i la formació en investigació sanitària, biomèdica i de salut pública per a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8090

CVE
:   GJJW-B-9235-5199

Data del document
:   31-07-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació

Per l'Orde 2/2017, de 28 de febrer, de la Conselleria de Sanitat Universal i Salut Pública (DOGV 7994, 07.03.2017), es van aprovar les bases reguladores de les ajudes destinades a finançar accions en matèria de recursos humans per a impulsar la investigació sanitària, biomèdica i salut pública, la qual es modifica parcialment per l'Orde 3/2020, de 9 de juny, de la Conselleria de Sanitat Universal i Salut Pública (DOGV 8838, 18.06.2020).

A l'empara d'estes bases reguladores, i per Resolució de 12 d'abril de 2024, de la Conselleria de Sanitat (DOGV9838, 29.04.2024), es convoquen les esmentades ajudes, per a l'exercici 2024.

Vist que les entitats que s’indiquen en l'annex han sol·licitat ajudes per a finançar accions en matèria de recursos humans, en els termes previstos en l'orde i la resolució de referència.

Considerant la normativa de general aplicació, una vegada avaluades les sol·licituds presentades, procurant garantir l'eficàcia i l’eficiència de les actuacions i ajustant les possibles ajudes als recursos previstos per a 2023, i segons s'especifica en l'Orde 2/2017 i l'Orde 3/2020 que establixen les bases reguladores, a la vista de la proposta de resolució formulada per la comissió de valoració.

Vistos els documents d'acceptació firmats per les entitats beneficiàries i atés que s’ha comprovat que estes posseïxen els requisits per a rebre subvencions públiques, segons el que s'establix en la Llei 38/2003, de 17 de novembre, general de subvencions,

RESOLC

*Primer*

Concedir a les entitats que s’indiquen en l'annex les ajudes per a finançar accions en matèria de recursos humans per a impulsar la investigació i la formació en investigació sanitària, biomèdica i de salut pública per a l'exercici 2024, per un import total de tres milions d'euros(3.000.000,00 €), les quals seran finançades amb càrrec a l'aplicaciópressupostària Q1078.82.7098.21.778Q76, “Investigació en ciències de la salut”, capítol 4, de la Direcció General d'Investigació i Innovació, línia de subvenció S0367, dels pressupostos de la Generalitat per a l'any 2024.

*Segon*

La forma de pagament de les subvencions, destinades a gastos corrents, s'efectuarà de forma anticipada de conformitat amb l'article 44.7.b de la Llei 8/2023, de 27 de desembre, de pressupostos de la Generalitat per a l'exercici 2024. Per a realitzar estos lliuraments, la persona titular de la direcció general amb competències en investigació sanitària emetrà una resolució de reconeixement de pagament.

Els gastos imputables a estes ajudes són els establits en la Resolució de 12 d'abril de 2024, per la qual es convoquen, i hauran de ser executats al llarg de l'anualitat 2024, i efectivament abonats abans de la data de justificació de l'ajuda.

Les entitats beneficiàries de les subvencions tindran de termini fins al 31 de gener de 2025 per a presentar la documentació justificativa de la totalitat de la subvenció concedida. Per a esta justificació s'haurà de presentar una memòria d'activitats en la qual es detallarà l'objecte dels gastos efectuats, un certificat de no concurrència del gasto amb qualsevol ajuda externa i la justificació econòmica del gasto. A partir d'este moment, es procedirà a la liquidació d'esta, de la qual podrà derivar-se una regularització, que implicarà l'exigència del reintegrament dels imports indegudament percebuts, en el cas que la justificació fora insuficient.

*Tercer*

La present resolució, dictada per delegació del conseller de Sanitat, es publicarà en el*Diari Oficial de la Generalitat Valenciana*  (DOGV) i tindrà efecte de notificació als beneficiaris d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.

D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o interposar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que va dictar l'acte, en el termini d'un mes comptador des de l'endemà de la notificació de la present resolució.

b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació de la present resolució.

  

València, 31 de juliol de 2024

(p. d. art. 10 de la Resolució 12.04.2024, de la Conselleria de Sanitat; DOGV 9838)

Mariola Penadés Fons

Directora general d'Investigació i Innovació

Esta disposició conté annexos. Consulteu-ne la versió en PDF.